Document ID: /fineweb-2-swissfilter-quality_10-filterrobots/filtered/05604.jsonl.gz/87

Ef’ali Mukellefin su Šerijatom propisana djela za odrasle i pametne osobe u što spada:
FARZ – sve ono što je Allah strogo naredio da se radi i dijeli se na:
Farzi ‘ajn – strogo naređeno svakom muslimanu npr. namaz, post itd.
Farzi kifaje – što je naređeno džematu pa ako neko uradi sa ostalih spada dužnost, a ako niko ne uradi, svi su griješni npr. dženaza namaz.
VADŽIB – je ono što je Allah naredio, ali ne strogo kao farz npr. bajram, kurban.
SUNNET – je sve ono što je Muhammed a.s. naredio, radio i odobrio. Dijeli se na:
Sunneti muekkede: pritvrđeni sunnet (podnevski sunneti) i ne smijemo ga izostavljati.
Sunneti gajri muekkede: nepritvrđeni sunnet (ikindijski sunnet).
Sunneti ajn: sunnet pojedincu (prati ruke prije i poslije jela).
Sunneti kifaje: sunnet džematu (itikaf zadnjih 10 dana Ramazana).
HARAM – je sve ono što je Allah strogo zabranio (alkohol, kocka, laž itd.).
MUSTEHAB – su djela koja je lijepo raditi npr. poslije abdesta obrisati se peškirom.
MUBAH – su djela koja nisu ni naređena ni zabranjena npr. u slobodno vrijeme šetati, spavati ili sjediti.
MEKRUH – su djela koja nisu u skladu sa sunnetom i koja je pokuđeno raditi. Ima ih 2 vrste:
Mekruh tahrimen: onaj koji je bliži haramu npr. izostavljati selam, ezan, sunnete itd.
Mekruh tenzihen: bliži halalu, ali ga treba izbjegavati npr. jesti lijevom rukom.
MUFSID – su djela koja kvare vjerske obrede npr. pričati za vrijeme hutbe.